Cheografía d'Angola - Biquipedia, a enziclopedia libre

# Cheografía d'Angola

### De Biquipedia

Angola se sitúa en a costa de l'Atlantico Sur d'Africa Ozidental, entre Namibia e o Congo. Raya con a Republica Democratica d'o Congo e Zambia, á l'orién. O país ye trestallato entre un faxón costero arido, que s'estendilla dende Namibia dica Luanda, una meseta interior umida, una sabana xuta en o interior sur e sureste, a selba tropical en o norte e en Cabinda. O río Zambeze e barios afluyens de o río Congo ha lurs oríchens en Angola. O faxón costero ye templato per a corrién freda de Benguela, o que ha como resultato un clima semellán á o de a costa de Perú u de a Baxa California. Ecsiste una estazión de plebias curta, que ba dende Febrero á April. Os estius son caliens e xutos, os ibiernos son templatos. As tierras alteras de o interior han un clima suau con una estazión de plebias de nobiembre á april, siguita per una estazión xuta, més freda, de mayo á otubre. As altarias barían, en cheneral, entre os 1.000 e os 2.000 metros. As rechions de o norte e Cabinda ha plebias á o largo de cuasi tota l'añada.

Retrieved from "http://an.wikipedia.org../../../c/h/e/Cheograf%C3%ADa_d%27Angola_098f.html"

Categoría: Angola

##### Views

- Articlo
- Descusión
- Current revision

##### Rechirar

##### Atras luengas

- Deutsch
- English
- Español
- Français
- Italiano
- Português